حضرت عمارؓ بن یاسر کا ہر ایک قدم صرف خدائے پاک کی خوشنودی و رضا مندی کی راہ میں اٹھتا تھا ، جنگ جمل اور غزوۂ صفین میں بھی درحقیقت اسی مطمحِ نظر نے حضرت علی ؓ کے زیر علم لاکر کھڑا کیا ، صفین کی فوج کشی میں ساحلِ فرات کی راہ سے میدانِ جنگ کی طرف بڑھ رہے تھے اور بار بار کہتے جاتے تھے ، اے خدا ! اگر میں جانتا کہ پہاڑ سے کود کر آگ میں جل کر یا پانی میں ڈوب کر جان دینا تیری خوشنودی کا باعث ہوگا تو ضرور تجھے خوش کرتا میں لڑنے جاتا ہوں ، لیکن اس میں بھی تیری رضا جوئی مقصود ہے ، امید ہے کہ اس مقصد میں تو مجھے ناکام نہ رکھے گا ۔
Entity: حضرت علی — Type: /person/religious_leader, /person/author, /person, /person/soldier